Да ліку пазітыўных гарадскіх навацый таксама варта аднесці ўсталяванне ў парку помніка Льву Сапегу – славутаму палітыку, дыпламату і мецэнату, аднаму з самых уплывовых дзяржаўных дзеячаў у Вялікім Княстве Літоўскім, імя якога непасрэдным чынам звязана з гісторыяй мястэчка. Цікавасць выклікаюць і замацаваныя на муры ўздоўж касцёла Святога Казіміра дыхтоўна аздобленыя фатаграфічныя выявы з мінулага Лепельшчыны.